Cast Away

Cast Away é un filme estadounidense de 2000 dirixido por Robert Zemeckis. Está protagonizado por Tom Hanks, que interpreta a un empregado de FedEx que loita por sobrevivir nunha illa deserta no medio do enorme océano Pacífico despois de que o seu avión se estrelase. O filme recolle os seus intentos por sobrevivir na illa facendo uso dos restos do cargamento do avión. Foi un éxito comercial e da crítica, e Hanks foi nomeado ao Oscar ó mellor actor na 73ª edición dos Premios da Academia pola súa actuación.

 Sinopse 
En 1995, Chuck Noland (Tom Hanks) é un hiperactivo executivo que vive inmerso no seu traballo nunha empresa de transporte urxente (Fedex) onde os reloxos son a pauta da súa axitada vida, a súa noiva incondicional apenas pode compartir tempo con el. Toda a súa vida baséase en minutos e cumprimentos de entregas e supervisa o mesmo cada operación de importancia. A súa lema é que o home vive en función do tempo. A pesar da súa axitada vida, Noland ten unha noiva incondicional, Kelly (Helen Hunt), unha estudante universitaria coa que pasa algunhas horas. En Nadal, Noland dálle un agasallo a Kelly (aparentemente un anel de compromisos) e ela regálalle un reloxo de peto coa súa foto no anverso da tapa. Noland ten que ir ás Hawai e volver en 8 días máis e aborda un avión de Fedex.

A súa vida fai un brusco cambio radical cando o avión un MD-11 no que viaxa, métese nunha tormenta non prevista sobre o océano Pacífico e logo dunha despresurización explosiva, cae ao mar sendo el o único que sobrevive. Noland aférrase a unha balsa e déixase conducir polas mareas e empeza a tomar conciencia de que é o único sobrevivente.

 Personaxes 
 Tom Hanks como Chuck Noland
 Helen Hunt como Kelly Frears
 Nick Searcy como Stan
 Jenifer Lewis como Becca Twig
 Chris Noth como Jerry Lovett
 Lari White como Bettina Peterson
 Vince Martin como Albert "Al" Miller
 Geoffrey Blake como Maynard Graham

 Produción 
O filme non foi rodado de xeito consecutivo. Hanks gañou 50 libras durante a pre-produción para aparentar un repoludo home de idade media. Despois de que gran parte do filme fose rodado, a produción foi interrompida por un ano para que puidese perder o peso de máis e deixar medrar o cabelo e a barba, de xeito que semellase que levaba vivindo varios anos na illa. Durante o hiato dun ano, Zemeckis usou o mesmo persoal para facer outro filme, What Lies Beneath.

Cast Away foi rodado en Monuriki, unha das illas Mamanuca de Fiji. Está nun subgrupo do arquipélago de Mamanuca, que está sitaudo ó longo da costa de Viti Levu, a meirande illa de Fiji. A illa converteuse nunha atracción turística despois da estrea do filme. Malia que na historia é identificada por Kelly como unha illa "a 600 millas ó sur das Illas Cook," en realidade non hai terra entre a illa de Mangaia, a máis meridional das illas Cook, e a Antártida. A historia comeza e remata esencialmente no mesmo lugar, preto dun rancho de Texas ó sur da cidade de Canadian.

Os produtores elaboraron unha lista de obxectos aparentemente inútiles que poderían atoparse nos paquetes que atopa Nolan: un vestido de festa, patíns sobre xeo, papeis de divorcio, cintas de vídeo, e outros artigos diversos. Eles trasladaron esta lista a un grupo de expertos para que decidisen de que xeito podería empregar o protagonista estes obxectos para sobrevivir

O orzamento do filme foi de $90 000 000 e tivo unha recadación de $429 632 142, conseguindo só na primeira semana $28 883 406.

 Galardóns e nomeamentos 
 2000: 2 Nomeamentos ó Oscar: Mellor actor (Tom Hanks) e son.
 2000: Nomeado ó Globo de Ouro: Mellor actor (Tom Hanks).
 2000: Nomeado ó BAFTA: Mellor actor (Tom Hanks).
 2000: Círculo de críticos de Nova York: Mellor actor (Tom Hanks).

 Notas 

 Véxase tamén 
 Ligazóns externas 
 Ficha na IMDb 
 Ficha en Filmaffinity 

Categoría:Filmes de 2000
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Robert Zemeckis
Categoría:Filmes de 20th Century Fox
Categoría:Filmes de DreamWorks
Categoría:Filmes de ImageMovers
Categoría:Filmes rodados nos Ánxeles
Categoría:Filmes rodados en Rusia
Categoría:Filmes rodados en Texas
Categoría:Filmes rodados en Filipinas
Categoría:Filmes rodados en Fiji
Categoría:Filmes sobre supervivencia
Categoría:Filmes ambientados en 1995
Categoría:Filmes ambientados en 1999
Categoría:Filmes ambientados en 2000